पति मार्निंग वॉक पर गया, बेटी सो रही थी, घर में पत्नी ने लगाई फांसी
मोहल्ले के युवक से 6 साल पहले की थी लव मैरिज
भास्कर संवाददाता | सारनी
बाजार मोहल्ला क्षेत्र में एक विवाहित महिला ने फांसी लगाकर आत्महत्या कर ली। सुसाइड नोट नहीं मिला इसलिए आत्महत्या के कारण स्पष्ट नहीं हो सका। पुलिस अब मामले में जांच में जुटी है। महिला ने 6 साल पहले ही बाजार मोहल्ले के युवक के साथ लव मैरिज की थी। पति मार्निंग वॉक पर गया हुआ था और बेटी सोई थी तभी उसने फांसी लगा ली।
अर्चना प|ी मुकेश अहिरवार (28) ने सुबह 8.35 बजे घर में फांसी लगाई। पति मुकेश ने बताया सुबह वह मार्निंग वाक पर गया था। बेटी घर में साेई थी। घूमकर साढ़े आठ बजे लौटा तो घर का दरवाजा भीतर से बंद था। काफी खटखटाने के बाद भी जब दरवाजा नहीं खुला तो दूसरे दरवाजे से भीतर घुसे। यहां देखा प|ी फंदे पर झूल रही थी। तुरंत मोहल्ले वालों की मदद से उसे नीचे उतारा। बाइक से एमपीईबी अस्पताल लेकर आए, यहां उसे मृत घोषित कर दिया। पुलिस को सूचना देने के बाद टीआई और विवेचना टीम यहां पहुंची। पति, और अर्चना के परिजनाें के बयान तहसीलदार रमेश मेहरा ने लिए।
4 साल की है बेटी
अर्चना और मुकेश ने 6 साल पहले लव मैरिज की थी। दोनों एक ही मोहल्ले के थे। लव मैरिज के बाद वे अपने परिवार से अलग रहते थे। मोहल्ले के लोगों के मुताबिक दोनों के बीच कभी कोई विवाद सामने नहीं आया। उनकी एक चार साल की बेटी है। पुलिस ने आस-पड़ोस के लोगों से भी पूछताछ की। मगर, कोई भी जानकारी नहीं लग पाई।
पीएम रिपोर्ट के बाद ही होगा स्पष्ट
अर्चना की मौत फांसी लगाने से हुई है। सुसाइड नोट नहीं मिला है। पूछताछ में भी कोई कारण सामने नहीं आए हैं। तहसीलदार ने परिजनों के बयान लिए हैं। पीएम रिपोर्ट के बाद ही कोई ठोस कारण सामने आएगा। विक्रम रजक, टीआई सारनी
hin_Deva bho_Deva kas_Deva hin_Deva hin_Deva hin_Deva hin_Deva hin_Deva hin_Deva